**Ministru kabineta rīkojuma projekta „Grozījumi Ministru kabineta 2017. gada 22.maija rīkojumā Nr.243 „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 7.0. versija)””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta rīkojuma projektu „Grozījumi Ministru kabineta 2017. gada 22.maija rīkojumā Nr. 243 „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 7.0. versija)” tiek pagarināts apstiprinātā projekta “Fizisko personu datu pakalpojumu modernizācija” īstenošanas laiks no 36 mēnešiem uz 40 mēnešiem.Rīkojuma projekts stāsies spēkā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2017. gada 22.maija rīkojumu Nr. 243 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 7.0. versija)” (turpmāk – Rīkojums Nr.243) apstiprinātā projekta “Fizisko personu datu pakalpojumu modernizācija” (turpmāk – ERAF projekts) aprakstā Projekta īstenošanas termiņš ir norādīts 36 mēneši, t.i., līdz 2021.gada 7.martam, taču to ir nepieciešams pagarināt turpmāk tekstā norādīto iemeslu dēļ.ERAF projekta ietvaros tiek izstrādāts jauns Fizisko personu reģistrs, kas aizstās esošo Iedzīvotāju reģistru un Civilstāvokļu aktu reģistru. 2020.gada 21.maijā Saeima pieņēma Fizisko personu reģistra likuma grozījumus, nosakot, ka Fizisko personu reģistrs sāk savu darbību 2021.gada 28.jūnijā. Šie grozījumi likumā tika pieņemti saistībā ar 2021.gada 5.jūnijā paredzētajām Latvijas Republikas pilsētas domes un novada domes vēlēšanām, jo pēc 2019.gadā notikušajām Eiropas Parlamenta vēlēšanām Informācijas tehnoloģiju drošības incidentu novēršanas institūcija CERT.lv un Nacionālā drošības padome pauda viedokli, ka valsts informācijas sistēmām, kas atbalsta vēlēšanu norisi, būtu jābūt ieviestām un tajās nedrīkstētu veikt nopietnas izmaiņas vismaz pusgadu pirms vēlēšanām. Tā kā Iedzīvotāju reģistrs (nākotnē – Fizisko personu reģistrs) ir informācijas sistēma, kas tieši atbalsta vēlēšanu norisi, tad, ievērojot CERT un Nacionālās drošības padomes rekomendācijas, Fizisko personu reģistra palaišana produktīvajā darbībā ir pārcelta tūlīt pēc pašvaldību vēlēšanām.Šobrīd noteiktais ERAF projekta īstenošanas beigu termiņš nesakrīt ar Fizisko personu reģistra likumā noteikto Fizisko personu reģistra darbības uzsākšanas termiņu, tāpēc ir nepieciešams ERAF projekta īstenošanas laika pagarinājums vēl par 4 mēnešiem, kopumā pagarinot ERAF projekta īstenošanas termiņu no šobrīd paredzētajiem 36 mēnešiem uz 40 mēnešiem - līdz 2021. gada 7.jūlijam.Papildus iepriekšminētajiem grozījumiem Rīkojumā Nr. 243 un projekta aprakstā ir veikti šādi precizējumi:1. Projekta 2.mērķis papildināts, paredzot iespēju ārzemniekiem izmantot ne tikai publiskās pārvaldes e-pakalpojumus, bet arī “*drošu komunikāciju ar institūcijām Latvijā*”. Papildinājums veikts, lai ārzemniekiem uzsvērtu Latvijas elektroniskās vides izmantošanas priekšrocības;
2. Svītrots 4.mērķis “*Nodrošināt atbalstu vienotai fizisko personu e-adreses datu uzturēšanai*”, jo e-adreses likumā jau ir ietverts, ka ziņas par e-adreses statusu fiziskai personai uztur Valsts reģionālās attīstības aģentūra, tāpēc jāizvairās no funkciju dublēšanās. Ņemot to vērā, arī tālāk projekta apraksta kopsavilkuma tekstā dzēsti vai precizēti visi ar šo mērķi saistītie apraksti, t.sk.:
* 6.darbība Projekta mērķu sasniegšanai “*Oficiālās elektroniskās adreses statusa uzturēšana FPRIS iekļautajām fiziskajām personām*”;
* plānotais Projekta rezultāta rādītājs “*Reģistrēto elektronisko adrešu skaits*”;
* samazināta iznākuma rādītāja “*Pilnveidoti vai no jauna izstrādāti publiskās pārvaldes procesi*” sasniedzamā vērtība projekta beigās no 15 uz 14.
1. Sadaļā “*Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa rezultāta rādītājos*”, projekta ietvaros īstenoto pasākumu iznākumu rādītāju uzskaitē precizēts termiņš un darbības procesu skaits, nosakot, ka līdz 2021.gada 28.jūnijam tiks pilnveidoti vai no jauna izstrādāti 14 darbības procesi.

Vienlaikus ar iepriekšminētajiem grozījumiem Rīkojumā Nr. 243 un projekta aprakstā ir nepieciešams precizēt Projekta rezultātu uzturēšanas izmaksas, kas Rīkojumā Nr.243 šobrīd ir noteiktas “*ne vairāk kā 499 953 euro gadā*”. Precizējumi veicami, pamatojoties uz Ministru kabineta 2018.gada 6.jūnija rīkojumu Nr. 303 “Par konceptuālo ziņojumu “Par efektīvāko institucionālās pārvaldības modeli vārda, uzvārda un tautības ieraksta maiņas un civilstāvokļa aktu reģistrācijas jomā””, kas atbalsta konceptuālajā ziņojumā ietverto trešo risinājuma variantu, kura ieviešanas rezultātā paredzēts samazināt Fizisko personu reģistra uzturēšanas izmaksas, radot finanšu ietaupījumu 35 000 *euro* gadā. Ņemot to vērā, Rīkojuma Nr.243 5.punktā norādītā Projekta rezultātu uzturēšanai paredzētā kopsumma jāsamazina, precizējot 5.punktu šādā redakcijā: “5. *Pēc projekta pabeigšanas noteikt projekta rezultātu uzturēšanas izmaksas ne vairāk kā* ***414 953*** *euro gadā, tai skaitā:**5.1. 161 144 euro segt no Iekšlietu ministrijas apakšprogrammā 11.01.00 “Pilsonības un migrācijas lietu pārvalde” pieejamajiem līdzekļiem”;**5.2.* ***253 809*** *euro normatīvajos aktos noteiktajā kārtībā pieprasīt papildus*.”Minētā kopsumma jāprecizē arī projekta aprakstā, precizējot ne tikai sistēmas uzturēšanas izmaksas katru gadu, aizstājot “*499 953 euro*” ar “*414 953 euro*” bet arī kopā 10 gadu laikā paredzētās izstrādes un uzturēšanas izmaksas, aizstājot “*9 499 530 euro*” ar “*9 149 530 euro*”. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde.  |
| 4. | Cita informācija | Projekta termiņa pagarinājumu par 4 mēnešiem ir saskaņojusi Vides aizsardzības un reģionālās attīstības ministrija kā par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas "Izaugsme un nodarbinātība" prioritārā virziena "IKT pieejamība, e-pārvalde un pakalpojumi" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākumu "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" projektu ieviešanu atbildīgā iestāde. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1022166 |  362 760 | 161 144 | 0 | 161 144 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1022166 |  362 760 | 161 144 | 0 | 161 144 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1022166 |  426 776 | 161 144  |  0 |  161 144 | 253 809  | 253 809  |
| 2.1. valsts pamatbudžets | 1022166 |  426 776 | 161 144 |  0 | 161 144 | 253 809  | 253 809 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 |  -64 016 | 0 |  0 |  | -253 809  | -253 809  |
| 3.1. valsts pamatbudžets | 0 |  -64 016 | 0 |  0 |  | -253 809  | -253 809  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | -64 016 | 0 | 0 |  | -253 809  | -253 809  |
| 5.1. valsts pamatbudžets | - 64 016 | 0 | 0 |  | -253 809  | -253 809  |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts tiek līdzfinansēts no Eiropas reģionālās attīstības fonda (turpmāk – ERAF) līdzekļiem **budžeta apakšprogramma 62.07.00 “Eiropas Reģionālās attīstības fonda (ERAF) projektu un pasākumu īstenošana (2014-2020)”** ietvaros, un tā kopējais finansējuma apjoms sastāda ***5 000 000 euro***, tajā skaitā ERAF finansējums 4 250 000 *euro* un valsts budžeta finansējums 750 000 *euro.* ***Faktiskie izdevumi kopā – 3 551 058 euro***, tai skaitā: 2018. gadā: 193 151 *euro*, tai skaitā nacionālā līdzfinansējuma daļa 28 973 *euro*, ERAF finansējums 164 178 *euro;*2019.gadā: 1 474 548 *euro,* tai skaitā nacionālā līdzfinansējuma daļa 221 182 *euro*, ERAF finansējums 1 253 366 e*uro;*2020. gadā: 1 883 359 *euro,* tai skaitā nacionālā līdzfinansējuma daļa 282 504 *euro*, ERAF finansējums1 600 855 *euro*. **Precizētie izdevumi 2021.gadā** ***– 1 448 942 euro***, tai skaitā nacionālā līdzfinansējuma daļa: 217 341 *euro*, ERAF finansējums: 1 231 601 *euro*. Lai pabeigtu projekta īstenošanu, nepieciešami iepriekšējos gados neizlietotie **finanšu līdzekļi 426 776 *euro* apmērā,** tai skaitā nacionālā līdzfinansējuma daļa: 64 016 *euro*, ERAF finansējums: 362 760 *euro*. 2021.gadā:1. atlīdzības izdevumi 33 177 *euro* apmērā palielināti projektā pieņemtā personāla atlīdzības izmaksai projekta īstenošanas laikā;
2. preču un pakalpojumu izdevumi 108 797 *euro* apmērā palielināti, pārceļot iepriekšējos projekta īstenošanas gados radušos pakalpojuma sniedzējiem paredzētā finansējuma pārpalikumus, jo pakalpojuma sniedzēji veica darbus mazākā apjomā, kā plānots, bet kopējo darbu apjomu paveiks līdz projekta īstenošanas beigām;
3. subsīdiju izdevumi 3 000 *euro* apmērā palielināti, jo projekta sadarbības partneris lūdza daļu no 2020.gadā plānotā finansējuma pārcelt uz 2021.gadu, pamatojoties uz MK noteikumiem Nr. 653, kas nosaka, ka gala maksājumu ne mazāk kā 20% apmērā izstrādātājam drīkst maksāt tikai pēc tam, kad informācijas sistēma ir palaista ekspluatācijā;
4. kapitālie izdevumi 281 802 *euro* apmērā palielināti saskaņā ar grozījumiem līgumā ar informācijas sistēmas izstrādātāju, pārceļot vairāku darbu izpildi uz 2021.gadu, un attiecīgi arī pārceļot finansējumu, kas maksājams pēc šo darbu izpildes.

Lai nodrošinātu ilgtspējību Projekta ietvaros izstrādātiem un ieviestiem IKT risinājumiem, pēc Projekta termiņa beigām ir plānojamas IKT risinājumu uzturēšanas izmaksas. Iekšlietu ministrijai (PMLP, budžeta apakšprogramma 11.01.00 "Pilsonības un migrācijas lietu pārvalde") 2023. gadā un turpmāk nepieciešams finansējums **414 953** *euro* apmērā:1. 161 144 *euro* apmērā tiks segta no Iekšlietu ministrijas budžeta apakšprogrammā 11.01.00 "Pilsonības un migrācijas lietu pārvalde" pieejamiem resursiem Iedzīvotāju reģistra un Civilstāvokļa aktu reģistra informācijas sistēmas uzturēšanai;
2. 253 809 *euro* jāpieprasa papildus normatīvajos aktos noteiktajā kārtībā.

Uzturēšanas izmaksās 414 953 *euro* apmērā paredzētas šādas izmaksu pozīcijas:1. sistēmas problēmu, kļūdu novēršanas un profilaktiskās uzturēšanas pakalpojumi (146 cilvēkdienas) 79 497 *euro* (146 c/d x 450 *euro* + PVN);
2. sistēmas pielāgošanas pakalpojumi (310 cilvēkdienas) 168 795 *euro* (310 c/d x 450 *euro* + PVN);
3. sistēmas drošības pārbaudes 60 000 *euro* (sistēmas auditi pēc sistēmas nodošanas ekspluatācijā), atbilstoši Ministru kabineta 2015.gada 28.jūlija noteikumiem Nr.442 "[Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām](https://likumi.lv/ta/id/275671-kartiba-kada-tiek-nodrosinata-informacijas-un-komunikacijas-tehnologiju-sistemu-atbilstiba-minimalajam-drosibas-prasibam)", PMLP ārējais audits būs jāveic reizi 2 gados;
4. Oracle DBVS licences 36 300 *euro*;
5. datu centru programmatūras uzturēšanas izdevumi 70 361 *euro.*
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | 2021.gadā Projekta īstenošanai nepieciešamie 426 776 *euro* valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Atbilstoši Ministru kabineta 2012.gada 11.decembra noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 10.4.apakšpunktam) budžeta apakšprogrammā 11.01.00 “Pilsonības un migrācijas lietu pārvalde” pēc ERAF projekta pabeigšanas un sistēmas nodošanas ekspluatācijās tiks sagatavots papildu finansējuma pieprasījums ERAF projekta ietvaros izveidotās Fizisko personu reģistra funkcionalitātes pieejamības un darbības 24/7 režīmā nodrošināšanai 253 809 *euro* apmērā ik gadu, sākot no 2023.gada. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumu organizēt nav nepieciešams, jo projekts neietekmē sabiedrību tiešā veidā. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Pilsonības un migrācijas lietu pārvalde, Iekšlietu ministrijas Informācijas centrs, Valsts reģionālās attīstības aģentūra, Kultūras informācijas sistēmu centrs, Valsts ieņēmumu dienests, Uzņēmumu reģistrs, Tiesu administrācija, Valsts sociālās apdrošināšanas aģentūra un Latvijas Zvērinātu notāru padome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Nav |

1. Iekšlietu ministrs S. Ģirģens

Vīza: valsts sekretārs D. Trofimovs

Uldis Apsītis, 67829700

uldis.apsitis@pmlp.gov.lv

Ilze Kristapsone, 67219429

ilze.kristapsone@pmlp.gov.lv

Gundega Nesteroviča, 67219442

gundega.nesterovica@pmlp.gov.lv